張盈悅家人在外地感慨連續3年自己過母親節 「到夜晚就數手指」
張盈悅今日（11/5）現身油塘出席無綫處境塘劇《愛·回家之開心速遞》之「竉愛媽媽五月天」宣傳造勢活動。張盈悅接受《香港01》訪問時表示：「今年母親節又係我自己一個人過，因為屋企人都喺外國，數一數今年係我第三年自己喺香港過。不過上個月媽咪嚟咗香港探我，我就帶咗佢周圍去，帶佢食吓嘢同埋行吓街。至於聽日母親節，早前就約啲同事去食吓嘢，到夜晚就數手指。（記︰而家使唔使節衣縮食？）初頭嚟香港嘅時候就要，到而家點都儲到少少錢嘅，唔使再買啲平價壽司食，不過而家就要減肥，因為肥咗喺啲鬼鼠位度。」